Vesa Nurro
Tilitoimisto Mandaatti
Vaikka yritys olisikin rekisteröitynyt arvonlisäverovelvolliseksi varsinaisesta liiketoiminnastaan, vuokraustoiminnassa arvonlisäveroa ei saa laskuttaa, eikä myöskään vähentää siihen liittyvien kulujen osalta.
Jos yritys tahtoo vähentää vuokraustoimintaan liittyvien kulujen arvonlisäveron, tulee sen rekisteröityä erikseen siitä toiminnasta arvonlisäverovelvolliseksi (kiinteistön käyttöoikeuden luovutuksesta arvonlisäverovelvollinen). Kun yritys on rekisteröitynyt vuokraustoiminnasta arvonlisäverorekisteriin, tulee sen laskuttaa vuokralaistaan verollisilla hinnoilla. Tämän jälkeen kaikkien kustannusten arvonlisävero, jotka liittyvät arvonlisäverolliseen vuokraustoimintaan, voidaan vähentää.
Voidakseen rekisteröityä arvonlisäverovelvolliseksi vuokraustoiminnasta, tulee vuokralaisen harjoittaa ainakin osittain arvonlisäverollista liiketoimintaa vuokratussa tilassa. Riittävänä pidetään vuosittain tiettynä ajanjaksona jatkuvasti arvonlisäveron vähennykseen oikeuttavaa toimintaa.
Jos yrityksellä on useampi kiinteistö tai sen osa vuokralla ja vain osassa harjoitetaan arvonlisäverollista toimintaa, yritys saa näiden arvonlisäverollisten osalta vähentää kuluista arvonlisäveron. Sama pätee laskutukseen. Myyntilaskuihin lisätään arvonlisävero vain arvonlisäverollista toimintaa harjoittaville vuokralaisille.
Miksi sitten rekisteröityä arvonlisäverovelvolliseksi vuokraustoiminnasta? Rekisteröityminen tuo useita etuja yritykselle. Yrityksen laskutus on yhtenäisempää, ja arvonlisäveron vähennysoikeus on yksinkertaisempi, kun koko toiminnan kuluista saadaan vähentää arvonlisävero. Yhtenä suurimmista eduista yritykselle voidaan pitää vuokratun tilan perusparannus– tai korjauskulujen arvonlisäverovähennysoikeutta. Suurten korjauskustannusten arvonlisäveron hakeminen takaisin helpottaa yrityksen kassavirtaa. Yrityksellä on myös mahdollisuus vähentää mahdollisten rakennusaikaisten kulujen arvonlisävero.
Kiinteistön hankintahinta ei sisällä arvonlisäveroa, mutta kiinteistön vuokraamisesta arvonlisäverovelvolliseksi hakeutuneella ostajalla on kuitenkin oikeus vähentää myyjän suorittama arvonlisävero rakennuskustannuksista. Vähennyksen perusteena on, että myyjä on antanut selvityksen suorittamastaan arvonlisäveron määrästä ostajalle. Vähennysoikeus on vain siltä osin, kun kiinteistöä käytetään arvonlisäverollisessa toiminnassa.
Rakennusaikaisten kustannusten arvonlisäveron vähentämiseen liittyy erilaisia menettelyjä ja rajoituksia, jotka vaikuttavat vähennettävän arvonlisäveron määrään. Tule keskustelemaan tarkemmin asiasta kanssamme, jos asia kiinnostaa.
Lähde: https://www.vero.fi/fi-FI/Syventavat_veroohjeet/Verohallinnon_ohjeet/2007/Kiinteiston_kayttooikeuden_luovuttamises(10028)
Työharjoittelu tilitoimisto Mandaatissa antoi tietoa mm. marginaaliverotuksesta, käänteisestä arvonlisäverosta sekä ulkomaankauppan kirjanpidosta.
Nuoret yrittäjät kasvoivat rakennusalan yrityksensä mukana Kovapalkki Oy:n nuoret yrittäjät Jani Satoniitty ja Iiro Heinonen aloittivat yritystoimintansa vuoden 2018 keväällä. Pirkanmaalainen rakennusalan kasvuyritys tekee perustuksia niin omakotitaloihin,...
Esiintyvä taiteilija voi hakeutua arvonlisäverovelvolliseksi huhtikuun alusta 2019 alkaen. Lain muutos antaa tämän mahdollisuuden myös muille julkisille esiintyjille sekä urheilijoille sekä ohjelmatoimistoille, jotka myyvät näitä palveluita. Arvonlisäverokanta näissä...
Etsimme iloista kirjanpitäjää Tilitoimisto Mandaatin Espoon tiimiin! Tehtävä: Palkanlaskentataitoinen kirjanpitäjä Paikkakunta: Espoo Haku päättyy: 16.4.2019 Tilitoimisto Mandaatti on suomalainen dynaaminen perheyritys, joka tarjoaa asiakkailleen kirjanpidon lisäksi...